
Z A P I S N I K


s 44. sjednice Vijeća Gradske četvrti Sesvete, održane 28. prosinac 2020 ., s početkom u 17,00 sati u Gradskoj četvrti Sesvete – Plava dvorana, Trg Dragutina Domjanića 6, Sesvete.

Nazočni članovi Vijeća Gradske četvrti Sesvete:

 Petar Bajan, Željko Blažinović, Antun Bošnjaković, Marko Brkić, Maja Buljubašić, Željko Grbavac, Mira Halapa, Jurica Jug, Stjepan Kezerić, Vladimir, Marić, Dražen Markota, Boris Matoic, Mladen Šturlić-Tupek, Zlata Trošelj.

Nazočni radno:
- Stipe Jurić, Nives Polojac - Gradski ured za mjesnu samoupravu, P.O. Sesvete

Sjednicu Vijeća Gradske četvrti Sesvete otvara Stjepan Kezerić, predsjednik Vijeća, pozdravlja nazočne članove Vijeća Gradske četvrti, sve radno nazočne, zahvaljuje na odazivu i konstatira da je prisutno 14 članova Vijeća. Dalje navodi da je članovima Vijeća e-poštom poslan zapisnik s 43. sjednice Vijeća. Upitao je imaju li primjedbi na zapisnik.

Članovi Vijeća nemaju primjedbi na zapisnik, te je isti usvojen s 11 glasova „za“ i 3 suzdržana.

Predsjednik je potom iznio prijedlog dnevnog reda 44. sjednice Vijeća Gradske četvrti Sesvete i obrazložio je da je zatraženo od Vijeća Mjesnih odbora mišljenja po ovim predloženim točkama dnevnog reda. Potom je zamolio članove Vijeća, ako imaju kakve primjedbe ili prijedloge, da ih iznesu.

Stjepan Kezerić stavio je na glasanje dnevni red. 

Prijedloga i primjedbi na dnevni red nije bilo, te je Vijeće jednoglasno donijelo


DNEVNI RED :

1. Prijedlog Zaključka o izmjeni Plana komunalnih aktivnosti Gradske četvrti Sesvete u 2020.
1. Razno


/ Prelazi se na rad po dnevnom redu /

Ad 1)

Stjepan Kezerić navodi da je svima dostavljen Prijedlog Zaključka o izmjeni Plana komunalnih aktivnosti Gradske četvrti Sesvete u 2020. Izvijestio je sve prisutne o realizaciji Plana komunalnih aktivnosti Gradske četvrti Sesvete u 2020. g. koja iznosi preko 95%  te  bi svi trebali biti zadovoljni postignutim jer je to najbolji do sada postignuti rezultat, iako je bio potres i COVID-19 epidemija. Asfaltirale su se 62 ulice iz planova malih komunalnih akcija mjesnih odbora s područja Gradske četvrti Sesvete. Također je iznio aktivnosti koje su realizirane izuzev Plana komunalnih aktivnosti, a to je asfaltiranje Brestovečke ulice u iznosi od cca 12.000.000,00 kuna, ulice Augusta Šenoe u Vugrovcu u  iznosu od cca 1.000.000,00 kuna te napomenuo da se uređuje Sajmište Sesvete i tržnica u Sesvetama, a potom je otvorio raspravu.

/ Ivanka Greguranić dolazi na sjednicu u 17,06/	

Vladimir Marić postavio je upit što sa velikom većinom radova koji su u tijeku.
Stjepan Kezerić odgovorio je da sve akcije koje su u tijeku trebale bi biti realizirane početkom 2021. godine.

/ Damir Kostanjski dolazi na sjednicu u 17,08/

Zlata Trošelj zahvalila se posebno predsjedniku g. Stjepanu Kezeriću i potpredsjedniku g. Draženu Markoti na realizaciji u 2020. godini.
Ivanka Gregoranić postavila je upit vezano za Grahovečku ulicu u Vugrovcu.
Dražen Markota odgovorio je da je tu problem imovinsko-pravni odnosi, ali  se  asfaltiralo 90% Grahovečke ulice gdje se nalaze kuće.
Antun Bošnjaković zahvalio se za Brestovečku ulicu. Kazao je da ima problem u Račićevoj ulici jer nakon radova Zagrebačkih cesta nije vraćen pješački prijelaz.
Dražen Markota odgovorio je da čim dobije rješenje Sektora za promet o postavljanju uspornika i pješačkog prijelaza, Podružnica Zagrebačke ceste će upustiti rubnjake.
Antun Bošnjaković apelira da se u Ulici Emanuela Vidovića parkira neregistriran auto koji smeta za prolazak vozila Podružnice Čistoća.
Stipe Jurić navodi da je problem što je predmetna ulica privatno vlasništvo i da je pokrenut postupak preko Gradskog ureda za mjesnu samoupravu da se provjeri katastarski da li je ulica upisana u katastru kao put prije 2011. g., ako je onda postoji zakonska osnova da se taj put uredi i da se Grad Zagreb upiše kao vlasnik istog.
Antun Bošnjaković postavio je upit kada se kreće raditi dolinski kanal u Brestju.
Stjepan Kezerić odgovorio je da Vijeće Mjesnog odbora Staro Brestje može zatražiti sastanak u Vodoopskrbi i odvodnji d.o.o..
Ivanka Gregoranić kazala je da kapitalnih projekta nema te da bi se trebalo ravnomjerno rasporediti sredstva po svim mjesnim odborima.

Kako nije bilo primjedbi Vijeće je većinom glasova, s 13 glasova „za“, 1 „protiv“ glasa i 2 suzdržan donijelo.


Zaključak 
O prijedlogu Zaključka o izmjeni Plana komunalnih aktivnosti Gradske četvrti Sesvete u 2020. g.

/ Zaključak se prilaže zapisniku sjednice /


Ad 2)
	
Stjepan Kezerić otvorio je raspravu.
	Damir Kostanjski postavio je upit vezano za asfaltiranja Sajmišta Sesvete zbog autoškole.
	Dražen Markota odgovorio je da nakon 4.1. asfaltiranje kreće te da će se asfaltirati svi prijekopi.
	
/ Ivanka Greguranić odlazi sa sjednice u 17,21/

Boris Matoic kazao je da treba urediti pothodnik na Zagrebačkoj te tražiti odgovor od Vodoopskrbe i odvodnje d.o.o. za ulicu Šiletići u Gorancu.
Dražen Markota odgovorio je da ne treba ponovno slati dopis vezano za Šiletiće jer Vodoopskrba i odvodnja d.o.o. ima u svom Planu, a za pothodnik je kazao da nije u nadležnosti Gradske četvrti Sesvete, već da je u nadležnosti Gradskog ureda za prostorno uređenje, izgradnju Grada, graditeljstvo, komunalne poslove i promet te da će se tražiti odgovor.
Maja Buljubašić postavila je upit da li postoji rješenje za  pružni prijelaz u Sesvetskom Kraljevcu jer se čeka na prijelazu po pola sata, a vlak ne prolazi.
	Stjepan Kezerić odgovorio je da su imali sastanak s direktorom HŽ infrastrukture te oni tvrde da nema dokaza da vlak ne prolazi za vrijeme spuštene rampe. Poslat će se ponovno upit prema HŽ Infrastrukturi.
	Vladimir Marić postavio je upit vezano za Plan Vodoopskrbe i odvodnje i Plinare za 2021. godinu.
	Stjepan Kezerić odgovorio je da uobičajeno krajem prvog mjeseca svake godine podružnice Zagrebačkog Holdinga d.o.o. šalju svoje planove za narednu godinu te da će svim članovima Vijeća iste biti proslijeđeno po primitku.
	Vladimir Marić ne podržava rad gradonačelnika Grada Zagreba, ali daje punu podršku predsjedniku Vijeća Gradske četvrti Sesvete te zahvaljuje na realizaciji u 2020. godini.
	Marko Brkić postavio je upit vezano za uređenje pružnog prijelaza na Jelkovečkoj, uređenje mosta na Zagrebačkoj cesti kod Vuger potoka te za sportsko rekreativni centar Luka.
	Stjepan Kezerić odgovorio je da će se, ako će biti potrebno, u Plan komunalnih aktivnosti za 2021. g. uvrstiti uređenje mosta na Zagrebačkoj kod Vuger potoka, a što se tiče SRC Luka trenutno je u fazi projektiranja, a  Osnovna škola Luka je poslala zahtjev za izgradnju dva sportska igrališta, koja trenutno projektira Podružnica Zrinjevac, te da će se to raditi čim prije.
	Dražen Markota navodi da se napravio street workout na tom području i da bi se trebalo urediti i malonogometno igralište kod Gimnazije Sesvete te da bi se trebala postaviti rasvjeta oko Gimnazije Sesvete i kod igrališta. Također se nada da će se podržati i izgradnja dva sportska igrališta kod Osnovne škole Luka. Naglašava kako su prvenstveno kapitalne investicije uređenje prostora bivšeg Sljemena i Badela, a ljudima u Sesvetskom prigorju je bitno asfaltiranje ulica.


Daljnje rasprave nije bilo, te je Vijeće završilo s radom u 17,33.

KLASA: 026-02/20-001/281
URBROJ: 251-06-11-12-20-2
Sesvete, 31. prosinca 2020. 

Zapisnik sastavila:                                                                            Gradske četvrti Sesvete
Nives Polojac								    Stjepan Kezerić

